**Tájékoztató a Teljesítési feltételek tartalmáról**

Tájékoztatjuk a Nemzeti Kutatási, Fejlesztési és Innovációs Alapból nyújtott költségvetési támogatások felhasználásnak feltételeit – a vonatkozó jogszabályokon, pályázati felhíváson és útmutatón túlmenően – az alábbi dokumentumok tartalmazzák:

* a Támogatási szerződés,
* a Teljesítési feltételek a 2017. július 1-jétől kezdődően megkötött támogatási szerződések alapján az Elektronikus Pályázó Tájékoztató és Kommunikációs Rendszeren keresztül rögzített, a Nemzeti Kutatási, Fejlesztési és Innovációs Alapból innovációs támogatásban részesülő projektek megvalósításához – egy kedvezményezett által önállóan megvalósítandó projektek esetére (a továbbiakban: Teljesítési feltételek) és
* a Támogatási szerződésben felsorolt egyéb mellékletek.

A Támogatási szerződés jelöli ki a támogatott projekt megvalósításának keretrendszerét. A költségvetési támogatás folyósításával, felhasználásával, a felhasználás ellenőrzésével kapcsolatos részletes szabályokat, valamint a szerződő felek jogait és kötelezettségeit a Teljesítési feltételek tartalmazza.

Felhívjuk a figyelmüket, hogy a Pályázati kiírásban foglaltaktól eltérően, a Teljesítési feltételekben az Elektronikus Pályázó Tájékoztató Rendszeren (a továbbiakban: EPTK rendszer) keresztül benyújtott támogatási kérelmek esetén a dokumentumok benyújtásának rendje az alábbiak szerint módosult:

* 2.2.2. pont: előleg az EPTK rendszerben rögzített adatlap benyújtásával kezdeményezhető;
* 2.2.5-2.2.6. pont: a rész- és záróbeszámolót az EPTK rendszeren keresztül kell benyújtani, a megállapított határidőket a Támogató EPTK rendszeren keresztül történő automatikus visszaigazolásától kell számítani;
* 3.3. pont: a Támogató EPTK rendszeren keresztül küldött automatikus visszaigazolásától függetlenül a rész- és záróbeszámolót, valamint a számlaösszesítő táblázatot postai úton is meg kell küldeni, ennek hiányában a beszámoló nem hagyható jóvá;
* 5.2. pont: a szerződésmódosítási kérelmeket az EPTK rendszeren keresztül kell benyújtani.

Kérjük, legyenek figyelemmel a Teljesítési feltételekben rögzített alábbi kötelezettségekre is:

* 2.2.4. pont: több munkaszakaszban megvalósuló projekt esetén a következő munkaszakaszra vonatkozó előleg kifizetésének feltételei;
* 2.2.5-2.2.6. pont: a beszámoló benyújtására és elfogadására, valamint a hiánypótlásra vonatkozó szabályok;
* 3.8. pont: több munkaszakaszban megvalósuló projekt esetén a munkaszakaszok közötti, szerződésmódosítást nem igénylő költségátcsoportosítás mértéke;
* 3.15. pont: személyes szakmai beszámolási kötelezettségre vonatkozó szabályok;
* 4.1. pont: bejelentési kötelezettség esetei;
* 6.2-6.3. pont: a támogatási folyósítás felfüggesztésének esetei;
* 7.1. pont szerinti szerződésszegési esetek;
* 7.3. pont: a nem független felek meghatározása;
* 7.8. pont: a vállalt indikátor nem teljesítésének jogkövetkezményei;
* 9.5. pont: a tájékoztatással és nyilvánossággal kapcsolatos kötelezettségek;
* 9.7. pont: értesítések kézbesítésére vonatkozó szabályok.

Kiemelten kezeljék a Teljesítési feltételekben szabályozott határidőket is, kérjük, ezeket is gondosan tekintsék át (Teljesítési feltételek 2.2.3-2.2.7., 2.3.2., 3.1.,3.3., 3.6., 3.12., 3.14., 4.2., 4.4., 5.6-5.7., 6.4., 7.6. és 9.8. pontja).

Kérjük, hogy a Támogatási szerződést, a Teljesítési feltételeket és a rendelkezésre bocsátott további dokumentumokat figyelmesen olvassák el!

**A Kedvezményezett nyilatkozata**

A jelen tájékoztatást elolvastam, megértettem. A Teljesítési feltételek fent megjelölt pontjait elfogadom.

|  |  |
| --- | --- |
| Kelt: …………, 2017. év …… hó ... nap |  |
|  | ……………………………………….. |
|  | **<Kedvezményezett neve>**  **<Képviselő neve>**  **<Képviselő beosztása>** |